આ મચ્છરોની ઉત્પતિ અટકાવવા માટે આ સમયગાળા દરમિયાન આપણે આટલું અવશ્ય કરીએ કે, પીવાના તેમજ ઘર વપરાશના પાણી ભરેલા ટાંકા-ટાંકી કે કોઠીને હવાચુસ્ત ઢાંકણા અથવા જાડા કપડાંથી બંધ રાખીએ, પાણીની ટાંકી, કોઠી, કુંડી તમામને દર અઠવાડિયે ખાલી કરીએ તથા ફુલદાન, કુલર, સિમેન્ટની ટાંકીઓના પાણી દર ચોથા દિવસે ખાલી કરી અંદરની સપાટી કાથીની દોરી વડે ઘસી બરાબર સાફ કરી સુકવીને પછી જ ઉપયોગમાં લઇએ અને ચુસ્ત ઢાંકણથી બંધ રાખીએ, બંધિયાર પાણીના ખાડા-ખાબાચિયાનો નિકાલ કરીએ, તેમાં બળેલ ઓઇલનો છંટકાવ કરીએ, બંધ પડેલી ગટરોની સાફ-સફાઇ કરાવી ચાલુ કરાવવી.